โบรกฯ เล็ง 3 หุ้นร้อนติด Cash Balance เริ่มสัปดาห์หน้า
บล.ฟิลลิป (ประเทศไทย) คาด AQ,AQ-W3,IFEC,IFEC-W1,HPT ใช้ Cash Balance เริ่มใช้ 31 ส.ค.นี้
28 ส.ค. 2558

ผู้สื่อข่าวรายงานว่า นักวิเคราะห์หลักทรัพย์ บล.ฟิลลิป (ประเทศไทย) ระบุว่า หุ้นบริษัท เอคิว เอสเตท จำกัด (มหาชน) หรือ AQ ,ใบสำคัญแสดงสิทธิที่จะซื้อหุ้นสามัญของบริษัท เอคิว เอสเตท ครั้งที่ 3  หรือ AQ-W3 ,บริษัท อินเตอร์ฟาร์อีสต์ วิศวการ จำกัด (มหาชน) หรือ IFEC
อีกทั้ง ใบสำคัญแสดงสิทธิที่จะซื้อหุ้นบมจ.อินเตอร์ฟาร์อีสต์ วิศวการ หรือ IFEC-W1 และบริษัท โฮม พอตเทอรี่ จำกัด (มหาชน) หรือ HPT เป็นหลักทรัพย์เข้าข่าย Turnover List สัปดาห์สิ้นสุด 28 สิงหาคม 2558 ซึ่งมีโอกาสเข้าข่ายต้องใช้เกณฑ์ให้สมาชิกต้องดำเนินการให้ลูกค้าวางเงินสดไว้ล่วงหน้ากับสมาชิกเต็มจำนวนที่จะซื้อ (Cash Balance) คาดว่าจะเริ่มใช้วันที่ 31 สิงหาคมนี้ โดยจะใช้ต่อเนื่อง 6 สัปดาห์